Οικονομικο- Περιβαλλοντική προσέγγιση λύσεων αποκατάστασης ιστορικών κτιρίων με συμβατά υλικά και τεχνικές. Εφαρμογή στο Κτίριο 1 του Εργοστασίου Αεριόφωτος Θεσσαλονίκης:
Creators: name: Μπασιούκα-Πολυχρονιάδου, Αθηνά
Publisher: name: Aristotle University of Thessaloniki
Year: 2012
Subjects: ιστορικό κτίριο
συμβατές επεμβάσεις
οικονομικο-περιβαλλοντική ανάλυση
historical buildings
compatible repair interventions
economic-environmental analysis

description: Σκοπός της παρούσας εργασίας είναι η προσέγγιση της αποκατάστασης νεώτερων ιστορικών κτιρίων από οικονομική και περιβαλλοντική σκοπιά. Επιχειρείται μια κοστολογική και ενεργειακή μελέτη εργασιών επισκευής και ενίσχυσης με χρήση συμβατών υλικών και τεχνικών. Αρχικά, γίνεται επισκόπηση της πρακτικής των επεμβάσεων για αποκατάσταση και ενίσχυση ιστορικών κτιρίων. Τα είδη των επεμβάσεων κατηγοριοποιούνται σε αυτά για φέροντα οργανισμό από τοιχοποιία, για μεικτό σύστημα δόμησης, για κατασκευές από οπλισμένο σκυρόδεμα, για ξύλινα και μεταλλικά στοιχεία και τέλος για ενίσχυση θεμελίωσης. Ακολουθεί αξιολόγηση των τεχνικών και υλικών με κριτήριο την συμβατότητά τους με το υφιστάμενο δομικό σύστημα. Στη συνέχεια, παρουσιάζεται η οικονομική πλευρά του θέματος με το κόστος των επεμβάσεων και έπεται η ενεργειακή αποτίμηση αυτών. Ένας από τους στόχους της διπλωματικής είναι η ανάδειξη των λύσεων για την ενεργειακή αναβάθμιση κελύφους ιστορικών κατασκευών. Γι’ αυτό το λόγο γίνεται ενεργειακή αποτίμηση των επεμβάσεων και προτείνονται λύσεις για μείωση των θερμικών απωλειών και λύσεις κατά της υγρασίας. Στο επόμενο κεφάλαιο γίνεται εφαρμογή της προσέγγισης στο Διατηρητέο κτίριο 1 του Εργοστασίου Αεριόφωτος Θεσσαλονίκης. Παρουσιάζεται αναλυτικά η κοστολόγηση όλων των απαιτούμενων εργασιών αποκατάστασης και προτείνεται η ενεργειακή αναβάθμιση με βάσει τις απαιτήσεις του ΚΕΝΑΚ και την δόμηση με οικολογικά υλικά. Παρουσιάζονται εναλλακτικές λύσεις θερμομόνωσης, στεγάνωσης, κουφωμάτων, επιχρισμάτων-αρμολογημάτων, επιστρώσεων και χρωματισμών. Οι επιλογές αυτές αξιολογούνται με κριτήρια συμβατότητας, οικολογίας και οικονομίας με σκοπό την εύρεση της βέλτιστης λύσης.
description: The purpose of this study is to examine the rehabilitation of modern historical buildings from an economical and environmental perspective. A cost and energy estimating study of repairing and reinforcement works, using compatible materials and techniques, is being attempted. Primarily, a review of the common practice of restoration and reinforcement of historical buildings takes place. The different types of repair interventions are classified to structures of masonry, to a mixed construction system, to structures made of reinforced concrete, to wood and metal elements and finally to foundation strengthening. An evaluation of the techniques and materials follows based on the criterion of their compatibility to the current structural system. Subsequently, the economic and energy perception of restoration, and more specific the costs involved and energy saved, are being scrutinized. The main objective of this study is to demonstrate possible solutions for energy upgrade of historical structures. For this reason, an energy assessment of repair interventions takes place and several solutions against heat loss and moisture are being proposed. In the next chapter, the aforementioned approach is being applied to listed building no.1 of the Gas Factory in Thessaloniki. The costs of all the necessary restoration works are being presented and an energy upgrade with the use of ecological materials is being proposed, always in alignment with the Greek regulations. Different solutions are being introduced, including insulation, waterproofing, frames, coatings-mortar, floor coatings and colors. These options are evaluated on the basis of compatibility, ecology and economy in order to find the optimal solution.